EL Επίσημη Εφημερίδα της Ευρωπαϊκής Ένωσης C 191/25

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με την αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Moret-sur-Loing» και την αίτηση εκχώρησης κοιτασμάτων υγρών ή αέριων υδρογονανθράκων αποκαλούμενη «Concession de Nonville»)

(Κείμενο που παρουσιάζει ενδιαφέρον για τον ΕΟΧ)

(2007/C 191/11)

Με αίτηση της 29ης Νοεμβρίου 2006, η εταιρεία Geopetrol SA, με έδρα 9 rue Nicolas Copernic Z.I du Coudray F-93150 Le Blanc-Mesnil Cedex, ζήτησε την παράταση της αποκλειστικής της άδειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Moret-sur-Loing», σε έκταση περίπου 77 km2, η οποία καλύπτει μέρος του διοικητικού διαμερίσματος Seine-et-Marne.

Η εν λόγω έκταση οριοθετείται από τα τόξα των μεσημβρινών και των παραλλήλων που τέμνονται στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημεία Ανατολικό γεωγραφικό μήκος (σε βαθμούς) Βόρειο γεωγραφικό πλάτος (σε βαθμούς) A 0,50 53,70 B 0,50 53,69 C 0,49 53,69 D 0,49 53,68 E 0,47 53,68 F 0,47 53,67 G 0,45 53,67 H 0,45 53,65 1 0,50 53,65 J 0,50 53,60 K 0,60 53,60 L 0,60 53,70

Με αίτησή της στις 3 Ιανουαρίου 2007 η εταιρία Bridgeoil, με έδρα 1 boulevard Vivier Merle Immeuble Tour Suisse F-69003 Lyon, ζήτησε την εκχώρηση των κοιτασμάτων υγρών ή αέριων υδρογονανθράκων, αποκαλούμενη «Concession de Nonville» σε έκταση περίπου 10,7 km2, η οποία καλύπτει μέρος του διοικητικού διαμερίσματος Seine-et-Marne.

Η έκταση αυτή οριοθετείται από τα τόξα των μεσημβρινών και των παραλλήλων που τέμνονται στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημεία Ανατολικό γεωγραφικό μήκος (σε βαθμούς) Βόρειο γεωγραφικό πλάτος (σε βαθμούς) A 0,45 53,67 B 0,47 53,67 C 0,47 53,68 D 0,51 53,68 E 0,51 53,65 F 0,45 53,65

Η έκταση αυτή περιλαμβάνεται στην αίτηση παράτασης της αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Moret-sur-Loing».

Υποβολή των αιτήσεων και προθεσμία για την λήψη αποφάσεων επ' αυτών των αιτήσεων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4, 5 και 6 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή έως τις 29 Νοεμβρίου 2008 το αργότερο.

Η απόφαση σχετικά με την αίτηση παραχώρησης de Nonville και τις ανταγωνιστικές αιτήσεις θα ληφθεί εντός προθεσμίας τριών ετών κατ' ανώτατο όριο από την ημερομηνία παραλαβής εκ μέρους των γαλλικών αρχών της αρχικής αίτησης, δηλαδή έως τις 3 Ιανουαρίου 2010 το αργότερο.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι υποβάλλοντες την αρχική αίτηση και τις ανταγωνιστικές αιτήσεις καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006, περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Μinistère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [τηλέφωνο: (33) 144 97 23 02, φαξ: (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο: Légifrance

http://www.legifrance.gouv.fr

(1) ΕΕ L 164 της 30.6.1994, σ. 3.